एक घंटे में तीन बार बजा हूटर, बैंक के बाहर लग गई भीड़
गुजराती बाजार स्थित कैनरा बैंक शाखा में सोमवार को रात करीब 10 बजे अचानक तब सनसनी फैल गई जब यहां का हूटर अचानक बज उठा। मौके से गुजर रही बाज स्क्वॉड ने घटना की सूचना कंट्रोल रूम को दी। इसके बाद यहां से वायरलेस मैसेज जारी हो गया, लेकिन मौके पर कोतवाली थाने के टीआई या बड़े अफसर नहीं पहुंचे। इस बीच एक घंटे में करीब तीन मर्तबा हूटर बजा। बैंक अधिकारी इसके पीछे वजह किसी चूहे, छिपकली या धुएं के संपर्क में आने को बता रहे हैं।
जानकारी के अनुसार रात करीब 10 बजे अचानक कैनरा बैंक में लगा हूटर बजने लगा। चोरी के संदेह के कारण बैंक के बाहर लोगों की भीड़ हो गई। कुछ लोगों ने घटना की जानकारी पुलिस कंट्राेल रूम को दे दी। बैंक के असिस्टेंट मैनेजर अमित सिंह ने बैंक खोलकर देखा, लेकिन कुछ नहीं मिला। उनका कहना था कि बैंक में छिपकली या चूहे के अलार्म के संपर्क में आ जाने से हूटर बज गया होगा। इसके बाद वे हूटर बंद कर चले गए। रात करीब 10.20 बजे फिर हूटर बज उठा। सिंह को दोबारा बुलाया गया। उन्होंने फिर हूटर बंद किया। इस बार धुएं की वजह से हूटर बजने की आशंका बताई। रात करीब 11 बजे तीसरी बार हूटर बज उठा। इस बार बैंक मैनेजर आकाश पटेल भी पहुंचे। लेकिन हूटर बजने के कारण पता नहीं चला।
यह सिक्युरिटी अलार्म है। बैंक में किसी के अनाधिकृत प्रवेश और छेड़छाड़ के कारण अलार्म बजता है। पहले छिपकली या धुएं के कारण अलार्म बजने की आशंका थी। लेकिन एक घंटे में तीन बार बजने के कारण इसे गंभीरता से लिया गया है। भोपाल में डिजिटल सिक्युरिटी इंडिया की टीम को शिकायत की गई है। टीम बैंक की जांच करेगी। इसके बाद अलार्म बजने के कारणों का पता चल सकेगा। - आकाश पटेल, मैनेजर कैनरा बैंक
किसी बैंक में रॉबरी या डकैती जैसी घटना के मद्देनजर हूटर बजता है। घटना का वायरलेस मैसेज जारी होने और एक घंटे में तीन मर्तबा हूटर बजने के बाद भी मौके पर कोई बड़ा पुलिस अधिकारी या बीट प्रभारी नहीं पहुंचा।
नहीं पहुंचे पुलिस विभाग के बड़े अफसर
hin_Deva hin_Deva hin_Deva hin_Deva hin_Deva hin_Deva